Semakin kita meningkat usia, semakin sukar untuk kita membuat tugas harian. Kebanyakan warga emas lebih suka untuk berehat di kediaman mereka sendiri kerana ianya lebih selesa dan memberi ruang untuk mereka berdikari.
Penjagaan warga emas di rumah boleh membantu meningkatkan keyakinan diri, menggalakkan warga emas untuk kekal aktif dan berinteraksi lebih banyak. Penjagaan rumah juga memberi peluang kepada warga emas untuk melakukan tugas harian sendiri, dengan bantuan jika diperlukan. Secara keseluruhannya, ini dapat memberi manfaat yang besar kepada kesihatan dan kesejahteraan warga emas.